תקנות השמירה על מקומות קדושים ליהודים

{{ח:התחלה}}
{{ח:כותרת|תקנות השמירה על מקומות קדושים ליהודים, התשמ״א–1981}}

{{ח:פתיח-התחלה}}
{{ח:תיבה|ק״ת תשמ״א, 1212|תקנות השמירה על מקומות קדושים ליהודים|https://olaw.org.il/takanot/takanot-4252.pdf}}; {{ח:תיבה|תש״ן, 190|תיקון|https://olaw.org.il/takanot/takanot-5237.pdf}}; {{ח:תיבה|תשפ״ב, 3774|תיקון|https://olaw.org.il/takanot/takanot-10299.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק השמירה על המקומות הקדושים#סעיף 4|סעיף 4}} {{ח:חיצוני|חוק השמירה על המקומות הקדושים|לחוק השמירה על המקומות הקדושים, התשכ״ז–1967}}, ולאחר התייעצות עם הרבנים הראשיים לישראל, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”מקומות קדושים“ – הכותל המערבי ורחבתו, לרבות כל מבנה וכל מעבר עילי או תת־קרקעי שהכניסה אליהם היא מתוך הרחבה, והמקומות הקדושים ליהודים לפי הרשימה {{ח:פנימי|תוספת|שבתוספת}};
{{ח:ת|סוג=הגדרה}} ”הממונה“ – מי ששר הדתות מינהו, על פי המלצת הרבנים הראשיים לישראל, להיות הממונה הראשי או הממונה על מקום קדוש פלוני.

{{ח:סעיף|2|מעשים אסורים|תיקון: תש״ן, תשפ״ב}}
{{ח:תת|(א)}} בתחומי המקומות הקדושים, בכפוף לאמור בתקנת־משנה (ב), אסורים:
{{ח:תתת|(1)}} חילול שבת ומועדי ישראל;
{{ח:תתת|(1א)}} עריכת טכס דתי שלא על פי מנהג המקום, הפוגע ברגשות ציבור המתפללים כלפי המקום;
{{ח:תתת|(2)}} תלבושת שאינה הולמת;
{{ח:תתת|(3)}} הצבת קיוסקים או דוכנים, עיסוק ברוכלות או בכל עסק אחר;
{{ח:תתת|(4)}} מתן שירותי דת מכל סוג שהוא שלא בהיתר מאת הממונה;
{{ח:תתת|(5)}} חלוקת פרסומים שלא בהיתר מאת הממונה;
{{ח:תתת|(6)}} נשיאת נאום, הכרזה בקול רם או נשיאת כרזות או שלטים, והכל שלא בהיתר מאת הממונה ולפי תנאיו;
{{ח:תתת|(7)}} פשיטת יד וקבלת תרומות באופן המפריע לממונה במילוי תפקידו או המטריד את הנוכחים במקום, למעט הצבת קופסאות או קופות צדקה במקומות שהועיד לכך הממונה ולמטרות שהוא קבען; לעניין זה, ”הטרדה“ – לרבות פנייה לאדם באמצעות דיבור, הרמת קול, משיכה בבגדיו, נגיעה בגופו או במטלטליו;
{{ח:תתת}} {{ח:הערה|פורסם {{ח:חיצוני|נוהל הצבת קופות צדקה במקומות קדושים ליהודים, מטרות הצדקה שלשמן יוצבו וחלוקתה|נוהל הצבת קופות צדקה במקומות קדושים ליהודים, מטרות הצדקה שלשמן יוצבו וחלוקתה}} (י״פ תשע״ו, 4993).}}
{{ח:תתת|(8)}} שחיטה;
{{ח:תתת|(9)}} אכילה, שתיה, או עריכת חגיגה מחוץ למקומות שהועיד לכך הממונה;
{{ח:תתת|(10)}} עישון;
{{ח:תתת|(11)}} לינה מחוץ למקומות שהועיד לכך הממונה;
{{ח:תתת|(12)}} הכנסת בעלי חיים.
{{ח:תת|(ב)}} ברחבת הכותל המערבי לא יחול איסור העישון בימי חול אלא באזור הסמוך לכותל המערבי; באזור הסמוך לדרך המוליכה לשער האשפות יחולו האיסורים שבפסקאות (1) עד (3) ו־(7) בלבד.

{{ח:סעיף|3|הגבלות על העיסוק בצילום ברחבת הכותל המערבי}}
{{ח:תת|(א)}} באזור הסמוך לכותל המערבי לא יצלם אדם תמורת שכר אלא בהיתר מאת שר הדתות ולפי תנאי ההיתר.
{{ח:תת|(ב)}} שר הדתות רשאי לפי שיקול דעתו ליתן היתר כאמור אם הצילום נעשה למטרות חינוך, תרבות או דת או לשם הצגה בקולנוע או בטלויזיה.
{{ח:תת|(ג)}} היתר לפי תקנה זו יכול שיהא כללי או מיוחד ויכול שיהיו בו תנאים.

{{ח:סעיף|4|סמכויות הממונה|תיקון: תשפ״ב}}
{{ח:תת|(א)}} הממונה רשאי, על דעת הרבנים הראשיים לישראל ושר הדתות, ליתן הוראות להבטחת קיומם היעיל של האיסורים האמורים {{ח:פנימי|סעיף 2|בתקנה 2}}.
{{ח:תת|(ב)}} כל אדם הנמצא בתחומי המקומות הקדושים חייב לציית להוראות הממונה שניתנו כדין.
{{ח:תת|(ג)}} הממונה רשאי להורות לאדם המפריע לו במילוי תפקידו או העובר על הוראה מהוראות {{ח:פנימי|סעיף 2|תקנות 2}} {{ח:פנימי|סעיף 3|או 3}}, לעזוב את המקום הקדוש לאלתר.

{{ח:סעיף|4א|סמכות הרחקה לתקופה|תיקון: תשפ״ב}}
{{ח:תת|(א)}} בלי לגרוע {{ח:פנימי|סעיף 4|מתקנה 4(ג)}}, אם לממונה יסוד סביר להניח כי אדם מפריע לממונה בעת מילוי תפקידו או מפר הפרה חמורה הוראה מהוראות {{ח:פנימי|סעיף 2|תקנות 2}} {{ח:פנימי|סעיף 3|או 3}}, למעט האיסור הקבוע {{ח:פנימי|סעיף 2|בתקנה 2(א)(1א)}}, יפנה אליו הממונה ויעמידו על האיסור או על ההפרעה, יבקש את תגובת האדם ויזהירו כי בידי הממונה להרחיקו מהמקום הקדוש כאמור בתקנות משנה (ב) ו־(ג) לתקנה זו. האזהרה תימסר לאדם בעל פה ובכתב.
{{ח:תת|(ב)}} הפר האדם הפרה חמורה הוראה מהוראות {{ח:פנימי|סעיף 2|{{ח:הערה|תקנות}} 2}} {{ח:פנימי|סעיף 3|או 3}}, למעט האיסור הקבוע {{ח:פנימי|סעיף 2|בתקנה 2(א)(1א)}}, או הפריע לממונה בעת מילוי תפקידו כאמור בתקנת משנה (א) בתוך 180 ימים מיום שהוזהר כאמור באותה תקנת משנה, רשאי הממונה לאחר שנתן לאדם הזדמנות להשמיע את טענותיו, להרחיקו מהמקום הקדוש לתקופה שלא תעלה על 14 ימים בהוראה בכתב שתימסר לאותו אדם שימנו ממועד המסירה.
{{ח:תת|(ג)}} הפר אדם הפרה חמורה הוראה מהוראות {{ח:פנימי|סעיף 2|{{ח:הערה|תקנות}} 2}} {{ח:פנימי|סעיף 3|או 3}}, למעט האיסור הקבוע {{ח:פנימי|סעיף 2|בתקנה 2(א)(1א)}}, או הפריע לממונה בעת מילוי תפקידו כאמור בתקנת משנה (א) פעם נוספת בתוך 180 ימים מיום מסירת הוראת הרחקה לפי תקנת משנה (ב) או לפי תקנת משנה זו, רשאי הממונה, לאחר שנתן לאדם הזדמנות להשמיע את טענותיו, להרחיקו לתקופה נוספת שלא תעלה על 30 ימים, בהוראה בכתב שתימסר לאותו אדם.
{{ח:תת|(ד)}} אזהרה והוראת הרחקה לפי תקנות משנה (א) עד (ג) יכללו את:
{{ח:תתת|(1)}} שמו של האדם, מס׳ הזהות שלו ומענו;
{{ח:תתת|(2)}} ציון המקום, התאריך והשעה שבהם הפר האדם את הוראות {{ח:פנימי|סעיף 2|{{ח:הערה|תקנה}} 2}} {{ח:פנימי|סעיף 3|או 3}} או הפריע לממונה במילוי תפקידו;
{{ח:תתת|(3)}} תיאור המעשה המהווה את ההפרה;
{{ח:תתת|(4)}} אם מדובר בהפרה או הפרעה נוספת – פרטי ההפרות או ההפרעות הקודמות;
{{ח:תתת|(5)}} תגובת האדם;
{{ח:תתת|(6)}} תוכן האזהרה או הוראת ההרחקה;
{{ח:תתת|(7)}} פרטי הממונה ופרטי הקשר עימו.
{{ח:תת|(ה)}} ניתנה התראה או הוראה בכתב לפי תקנות משנה (א) עד (ג) רשאי הממונה להורות לאותו אדם לעזוב את המקום לאלתר אם לא ציית המפריע להתראה.
{{ח:תת|(ו)}} סירב האדם לקבל אזהרה או הוראת הרחקה בכתב לפי תקנות משנה (א) עד (ג) תצוין עובדה זו על גבי האזהרה או הוראת ההרחקה ויהיה ניתן לראות אותו כמי שקיבל את ההודעה.
{{ח:תת|(ז)}} הממונה יתעד בכתב את פעולותיו לפי תקנה זו וישמור את התיעוד חמש שנים מיום הוצאת התראה או הוראה.

{{ח:סעיף|5|עונשין}}
{{ח:ת}} העובר על הוראה מהוראות {{ח:פנימי|סעיף 2|תקנות 2}} {{ח:פנימי|סעיף 3|או 3}}, דינו – מאסר ששה חדשים או קנס 500 שקלים.

{{ח:סעיף|6|ביטול}}
{{ח:ת}} בטלות –
{{ח:תת|(1)}} תקנות השמירה על המקומות הקדושים (קבר רבי שמעון בר־יוחאי במירון), התשכ״ח–1968;
{{ח:תת|(2)}} תקנות השמירה על מקומות קדושים ליהודים, התשכ״ט–1969;
{{ח:תת|(3)}} תקנות השמירה על המקומות הקדושים (הגבלות על עיסוק ברחבת הכותל המערבי), התשל״ב–1972.

{{ח:קטע3|תוספת|תוספת}}
{{ח:קטע4||{{ח:הערה|({{ח:פנימי|סעיף 1|תקנה 1}})}}}}

{{ח:סעיף*|1||עוגן=תוספת פרט 1}}
{{ח:ת}} ירושלים – מערת שמעון הצדיק; מערת סנהדרין קטנה; קבר הרב עובדיה מברטנורה; קבר זכריה הנביא; יד אבשלום.

{{ח:סעיף*|2||עוגן=תוספת פרט 2}}
{{ח:ת}} חיפה – מערת אליהו הנביא.

{{ח:סעיף*|3||עוגן=תוספת פרט 3}}
{{ח:ת}} טבריה – קבר הרמב״ם; מערת רבי עקיבא; מערת רבי חייא ובניו.

{{ח:סעיף*|4||עוגן=תוספת פרט 4}}
{{ח:ת}} מירון – קבר רבי שמעון בר־יוחאי.

{{ח:סעיף*|5||עוגן=תוספת פרט 5}}
{{ח:ת}} פקיעין – המערה והמעיין של רבי שמעון בר יוחאי; בתי העלמין היהודיים; קברי רבי יוסי ורבי יהושע בן חנניה; בית הכנסת העתיק; בית הכנסת החדש.

{{ח:חתימות|י״ט בסיון התשמ״א (21 ביוני 1981)}}
* '''אהרן אבו חצירא'''
שר הדתות
* '''משה נסים'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]